Jyllandsposten, 1840-05-05
Nyheds Post. - Man har ikke i lang Tid i Hovedstaden seet et betydeligere Liigtog end det, der fandt Sted ved Conferentsraad Saxtorphs Begravelse, Tirsdagen i forrige Uge. Man talte henimod 100 Karether i Følget, som paa eengang spændte Hovedgadernes Længde. Denne almeen afholdte Læge skal paa Sygesengen aldeles have underkastet sig den Cuurmethode, som af andre Læger blev foreslaaet. Som Underaccoucheur ved den kongelige Fødselstiftelse havde Saxtorph alt Ansættelse forinden sit tyvende Aar. – J Forbindelse med den Anke, der i dette Blad har været fremsat over Generalpostdirectionens Forholdsregler. med Dampskibet "Danias uforsvarlige Oplæggen i 8 maaskee 9 Maaneder, bør endvidere bemærkes, at dette Collegium har udsat enhver Reisende for at løbe med Liimstangen, naar man i sidstafvigte Maaned agtede sig fra og til Hovedstaden og Kallundborg med Personsposten. J Kjøbenhavns Veiviser staaer nemlig trykt, at Personsposten hvert Aar fra 1ste April afgaaer i alle Sommermaaneder 2 Gange ugentlig, men dette er ikke skeet i Aar. Generalpostdirectionen har kun ladet Deligencen i sidstforløbne April Maaned afgaae 1 Gang ugentlig og saaledes ikke opfyldt sin egen Bestemmelse. Dette er ikke rigtigt og kan ingenlunde forsvares. Det behøves imidlertid ikke at udhæves, hvad Skade den Reisende derunder kan lide, hvis Forretninger undertiden ere aldeles afhængige af Tidens øieblikkelige Afbenyttelse; men hvad Generalpostdirectionen, ydermere burde have havt for Øie, var en Gjenstand af stor Vigtighed for det Hele, nemlig Gjæstgiveriernes meest mulige Opretholdelse. Det er saare vigtigt, ved Siden af bedre Befordringsanstalter, at Landets Gjæstgivergaarde efterhaanden vorde mere hensigtsmæssige og propre indrettede. Men hvor saadant omsider har fundet Sted, ifølge den paa kongelig Anordning baserede Dampskibsfart mellem Provindserne, der lider et saadant Establissement et ubodeligt Tab ved Dampfartens Standsning i de bedste Sommermaaneder. Gjæstgiver Larsens skjønne og velindrettede Gjæstgivergaard paa Torvet i Aarhuus, hvis end- og brillante Lokale og udvidede Gaardsplads har medtaget mange tusinde Rigsdaler, erholder saaledes et føleligt Stød, ved Dampskibets Udeblivelse, og da dette Establissement dog maatte supponere, at Generalpostdirectionens kongelig autoriserede Bestemmelser bleve overholdte, synes Billigheden at tale for, at i Tilfælde Gratialer ovenikjøbet skulde uddeles, disse da snarere bleve den ved Dampskibsfartens Standsning forurettede Gjæstgiver tillagte, end andre dertil mindre Competente. Det er derfor at forvente, at flere Gjæstgivere ville indgaae til Regjeringen med begrundede Besværinger i denne Anledning. - Det er ikke umærkeligt, at medens Februar og Marts Maaneder her vare sneeløse, der i Europas sydligere Egne er faldet en Mængde Snee. Vi behøve ikke at gaae længere end til Hamborg og dennes Omegn. Her stormede og sneede det uafbrudt fra den 22de til den 24de Marts, og Sneen laae i viid Omkreds omtrent 4 Fod dyb og var endnu ikke forsvundet i Begyndelsen af April. - Ogsaa hører man fra Jtalien, at man der i Marts har havt en usædvanlig stræng Eftervinter. Sabiner- og Albanerbjerget, samt den høiere liggende Campagna var bedækket med et tykt Lag. - J Rom gav det usædvanlige Sneefald Anledning til en Kamp med Sneeholde, der blev af meget alvorlig Natur, og vilde maaskee ført til det endnu Værre, hvis ikke de fjendtlige Partiers Vaaben vare smeltede under deres Hænder og den indtrædende Mangel paa Skyts havde gjort Ende paa Krigen. - Selv Neapel er ikke bleven forskaanet: Vesuv med Omgivelser var en Tid ganske bedækket med Snee, og Nattefrosten har overalt i Jtalien skadet Oliventræerne. Det er vel derfor at haabe, at, om Vinden maatte gaae om til Syd, de ved Sneens Smeltning frembragte Dampe og Dunster maatte tilføre os nogen Regn, hvortil man nu overalt saa høiligen trænger.